"คาเฟ่เนินเขา" กาแฟสดในสวนมะนาว บรรยากาศกลิ่นไอธรรมชาติ
วัยเกษียณยะลา “ ไอเดียเก๋” ปรับสวนมะนาว เปิดร้านจิบกาแฟสดในสวน “คาเฟ่เนินเขา” บรรยากาศกลิ่นไอธรรมชาติ ประชาชนถูกใจเช็คอินมุมสวยนั่งชิลปัจจุบัน ความนิยมของชาวยะลา ที่ชื่นชอบการดื่มกาแฟมีเพิ่มขึ้น ยิ่งร้านไหน มีกาแฟสด บรรยากาศธรรมชาติ นั่งชิลๆ ที่ดึงดูดใจให้ลูกค้า ก็จะมีประชาชนแวะเวียนไปนั่งกันอย่างไม่ขาดสาย ยิ่งถ้ามีมุมสวยๆ ให้เช็คอินถ่ายรูปยิ่งไม่ต้องพูดถึง มัดใจลูกค้าได้ดีทีเดียวจากจุดเริ่มต้น ของชาวยะลา ที่ฝันอยากจะมีร้านกาแฟเป็นของตนเองหลังเกษียณและให้ลูกหลานได้มีงานทำ ยิ่งในช่วงสถานโควิดด้วยแล้ว  จึงได้หันมาปรับเปลี่ยนสวนมะนาวในเนื้อที่ 2 ไร่เศษ ซึ่งอยู่แถวกำปงบูเกะ มลายูบางกอก กลายมาเป็น "NuenKhao Cafe’ - เนินเขา คาเฟ่"   หลังร้านเปิดได้เพียงไม่กี่วันถูกใจลูกค้าที่ชื่นชอบกาแฟ เป็นอย่างมาก แวะเวียนมาลิ้มลองทานกาแฟสด สายพันธุ์อราบิก้าเกรดพรีเมี่ยม รสชาติอร่อยและอาหารในร้านอย่างต่อเนื่อง ลูกค้าบางคน ที่เพิ่งจะได้มาครั้งแรกก็รู้สึกประทับใจ แปลกดี ได้มานั่งชิลๆ จิบกาแฟ ทานอาหาร กลางสวนมะนาว  รวมไปถึงได้ดูบรรยากาศยามเย็น ไม่แออัด ได้ผ่อนคลายความเครียดจากการงานรวมไปถึงสถานการณ์โควิดในพื้นที่ด้วย นอกจากนี้ ก็ยังมีมุมสวยๆ ให้ได้เช็คอิน ถ่ายรูป  ส่วนราคากาแฟ ก็ไม่แพงมาก ทานได้นายรอฮิม การาวัล เจ้าของร้านเนินเขา คาเฟ่ บอกว่า สำหรับจุดเริ่มต้น ไอเดีย ของการสร้างร้านกาแฟตรงนี้ เพื่อรองรับวัยเกษียณของตนเอง ซึ่งได้เกษียนมา 2 ปี แล้ว  ก็คิดว่าอยากจะเปิดร้านกาแฟ บรรยากาศไออุ่นในสวนมะนาว โดยใช้ต้นมะนาวเป็นไม้ประดับ ซึ่งเดิมปลูกมะนาวไว้ ประมาณ 200 ต้น  เพื่อส่งตลาดขาย พอมาสร้างร้านเปลี่ยนจากผลผลิตต้นมะนาว เป็นไม้ประดับ โดยตัดกลางสวนมะนาวส่วนท่อซีเมนต์เดิมที่ปลูกมะนาวก็จะนำมาทำเป็นโต๊ะ  เก้าอี้ ใช้วัสดุเดิมๆ  เน้นจุดเด่น จุดขาย เป็นร้านต้นมะนาว ธรรมชาติ ภูมิประเทศ  ซึ่ง เนินเขาคาเฟ่ ก็ได้ตั้งชื่อ ตามเนินเขา ตามภูมิประเทศ บ้านกำปงบูเกะ บ้านภูเขา นั่นเองสำหรับร้าน ได้เริ่มเปิดในช่วงโควิด วันที่ 16 ตุลาคมที่ผ่านมา เพื่อเอาสถานการณ์มาเป็นกระแสตรงนี้ มาสร้างร้าน ซึ่งในช่วงนี้ทุกคนก็ต้องการทานอาหารในแบบที่เป็นธรรมชาติ ไม่อยู่ในที่ชุมชน แออัด  ซึ่งทางร้านก็ได้เคร่งครัดและให้ความสำคัญกับมาตรการป้องกันโควิด ทั้งการเว้นระยะห่าง ใส่แมส ล้างมือด้วยเจลแอลกอฮอล์ วัดไข้ โดยจะงดใช้ห้องที่มีเครื่องปรับอากาศ จะนั่งทานกันบริเวณด้านนอกเท่านั้นส่วนผู้ที่ทำกาแฟ อาหาร ก็จะเป็นลูก หลาน ญาติพี่น้อง มาช่วยกัน บางคนรอเรียกบรรจุ บางคนยังไม่มีงานทำก็จะได้มีงานทำไปก่อน สำหรับเมนูที่สั่งกันมาก นอกจากกาแฟหลากหลายแล้ว ก็จะมีชาเขียว ไก่นิวออร์ลีนและอีกหลายๆ เมนูทานเล่นสำหรับผู้ที่เป็นคอกาแฟ ก็สามารถแวะเวียนมา ลิ้มลองได้ที่ เนินเขาคาเฟ่ ลองมาสัมผัสธรรมชาติอากาศดีช่วงค่ำเย็นสบาย เช้าๆ ก็จะมีหมอกอยู่รอบๆ ร้าน ซึ่งร้านตั้งอยู่ที่ บ้านกำปงบูเกะ ม.8 ตำบลสะเตงนอก อำเภอเมืองยะลา ออกจากเขตชุมชนเมืองเพียงกิโลกว่าๆ ก็จะเจอร้าน มาได้ทุกวัน ตั้งแต่เวลา 9 โมงเช้าไปจนถึง 2 ทุ่ม ยกเว้นวันศุกร์ ที่ทางร้านจะหยุด 1 วัน